Diari Oficial de la Generalitat Valenciana


Sumari del DOGV 7624, del 28-09-2015 (2015/7873)

RESOLUCIÓ de 23 de setembre de 2015, de la Direcció General de Centres i Personal Docent, per la qual es regularitzen els imports dels bons infantils no justificats en el període de gener a juny del curs escolar 2014-2015 corresponents a les ajudes concedides per la Resolució de 30 d'octubre de 2014.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7624

Data del DOGV
:   28-09-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/7873


Data del document
:   23-09-2015

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 23 de setembre de 2015, de la Direcció General de Centres i Personal Docent, per la qual es regularitzen els imports dels bons infantils no justificats en el període de gener a juny del curs escolar 2014-2015 corresponents a les ajudes concedides per la Resolució de 30 d'octubre de 2014. [2015/7873]  
Per l'Ordre 53/2014, d'1 de juliol, de la Conselleria d'Educació, Cultura i Esport, es convoquen ajudes econòmiques destinades a l'escolarització en les escoles i els centres d'Educació Infantil de primer cicle per al curs escolar 2014-2015 (DOCV 7309, 03.07.2014).  
La Resolució de 30 d'octubre de 2014, de la Direcció General de Centres i Personal Docent resol l'esmentada convocatòria d'ajudes i publica els llocs escolars finançats, els imports per trams d'edat que corresponen i l'import mensual i total concedit del curs escolar 2014-2015 (DOCV 7395, 04.11.2014).  
La base dèsset de l'Ordre 53/2014, d'1 de juliol, estableix com han de presentar els centres la justificació de l'ajuda, i en el punt 2 d'aquesta base es determina que en el cas que el nombre d'alumnes justificats pel centre per mitjà dels bons d'escolarització d'Educació Infantil de primer cicle siga inferior al subvencionat en la resolució d'adjudicació, la Direcció General de Centres i Personal Docent, mitjançant una resolució, podrà regularitzar la diferència dels bons no justificats, disminuint l'import no justificat de les propostes de pagament corresponents.  
  
Per aquest motiu, mitjançant la Resolució de 20 de març de 2015, de la Direcció General de Centres i Personal Docent es regularitzen els imports dels bons infantils no justificats del període de setembre a desembre del curs escolar 2014-2015 concedits per la Resolució de 30 d'octubre de 2014 (DOCV 7493, 26.03.2015).  
Revisats els bons infantils justificats pels centres corresponents al període de gener a juny del curs escolar 2014-2015, de conformitat amb el que es preveu en l'article 55.3 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, així com en la disposició addicional i la base dèsset, punt 2, de l'Ordre 53/2014, resolc:  
  
Primer  
Procedir a la regularització dels imports dels bons infantils no justificats pels centres en el període de gener a juny del curs escolar 2014-2015 pels imports que figuren en l'annex I d'aquesta resolució.  
Aquesta regularització es durà a terme minorant els imports previstos en l'annex I de les últimes propostes de pagament corresponents al curs 2014-2015. En els casos en què no siga possible descomptar la totalitat d'aquest import de les propostes de pagament pendent del curs, es procedirà a iniciar un expedient de reintegrament per la diferència, de conformitat amb el que preveu la base díhuit de l'Ordre 53/2014, d'1 de juliol, de la Conselleria d'Educació, Cultura i Esport, per la qual es convoquen ajudes econòmiques destinades a l'escolarització en les escoles i els centres d'Educació Infantil de primer cicle per al curs escolar 2014-2015.  
  
Segon  
Publicar la present resolució en el Diari Oficial de la Comunitat Valenciana.  
Contra aquesta resolució, que posa fi a la via administrativa, les persones interessades podran interposar un recurs contenciós administratiu davant del Tribunal Superior de Justícia de la Comunitat Valenciana en el termini de dos mesos des de l'endemà de la publicació. Tot això, de conformitat amb què estableixen els articles 10, 14, i 46 de la Llei reguladora de la jurisdicció contenciosa administrativa.  
Així mateix, podran interposar el recurs potestatiu de reposició davant del conseller d'Educació, Investigació, Cultura i Esport en el termini d'un mes a comptar de l'endemà de ser publicada, de conformitat amb el que estableixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 23 de setembre de 2015. El director general de Centres i Personal Docent: José Joaquín Carrión Candel.